open-index/open-wikipedia-markdown huggingface dataset:
Διαμαρτυρίες κατά των μέτρων του COVID-19 στην Ελλάδα

**Διαμαρτυρίες κατά των μέτρων του νέου κορονοϊού** παρουσιάστηκαν στην Ελλάδα, ακολουθόντας άλλες χώρες. Από τις διαδηλώσεις, αυτές που έλαβαν την περισσότερη κάλυψη ήταν αυτές κατά της χρήσης μάσκας στα σχολεία, και κατά των υποχρεωτικών τεστ κορονοϊού που οργανώθηκαν σε όλη τη χώρα. Η μεγαλύτερη συμμετοχή παρουσιάστηκε στην Αθήνα και τη Θεσσαλονίκη. Αν και η πλειοψηφία (περίπου 80%) των Ελλήνων συμφωνεί με τη χρήση μάσκας σε δημόσιους χώρους, μερικοί από αυτούς που την αρνούνται έστησαν διαδηλώσεις διαμαρτυρίας για την υποχρεωτική μάσκα στα σχολεία. Σε ορισμένες από τις διαδηλώσεις ακολούθησε εισαγγελική παρέμβαση. Γενικά, οι διαδηλώσεις έλαβαν αρνητική προσοχή, τόσο από την πλειοψηφία των πολιτών, αλλά και από πολλούς ιατρούς και πολιτικούς. Παρ'όλα αυτά, ορισμένοι ιερείς κάλεσαν τους πολίτες να συμμετάσχουν σε αυτές τις διαδηλώσεις.

## Διαδήλωση στο Σύνταγμα κατά της μάσκας και των υποχρεωτικών τεστ
Διαδήλωση κατά της μάσκας και των υποχρεωτικών τεστ κορονοϊού πραγματοποιήθηκε στην πλατεία Συντάγματος την Κυριακή 6 Σεπτεμβρίου. Οι διαδηλωτές υπολογίζονται σε μερικές εκατοντάδες. Ένα από τα αξιοσημείωτα συμβάντα της διαδήλωσης, ήταν η τοποθέτηση μασκών μιας χρήσης στο δάπεδο, και η ποδοπάτηση τους από μια γυναίκα. Πολλές ήταν οι αρνητικές αντιδράσεις, με τη γυναίκα αυτή να γίνεται *[[Viral βίντεο|βάιραλ]]* στο Twitter και σε άλλα μέσα κοινωνικής δικτύωσης. Η πρωτότυπη εικόνα υπέστη photoshop από πολλούς χρήστες και διαδόθηκε με σατιρικό τρόπο. Οι διαδηλωτές φαίνονται να φέρουν πανό όπως, μεταξύ άλλων, «εξαφανίστε την πανδημία με μείωση της κρεατοφαγίας» και «όχι μάσκες στα σχολεία, βλάπτουν την υγεία των παιδιών μας». Το γενικό σύνθημα της διαδήλωσης ήταν «κάτω τα χέρια απ'τα παιδιά μας».

## Παραπομπές


Κατηγορία:Πανδημία COVID-19 στην Ελλάδα
Ράινχαρντ Μπύτικοφερ

Ο **Ράινχαρντ Χάνς Μπίτικοφερ** (γερμ. *Reinhard Hans Bütikofer*, 26 Ιαν. 1953 στο Μάνχαϊμ ) είναι Γερμανός πολιτικός των Πρασίνων. Από το 2002 έως το 2008 ο Μπίτικοφερ ήταν ένας από τους δύο ομοσπονδιακούς προέδρους του Bündnis 90 / Die Grünen. Είναι μέλος του Ευρωπαϊκού Κοινοβουλίου από το 2009 και επανεκλέχθηκε το 2014 και το 2019. Μεταξύ 2012 και 2019 ήταν ένας από τους δύο ηγέτες του Ευρωπαϊκού Πράσινου Κόμματος.
## Παραπομπές


Κατηγορία:Γερμανοί πολιτικοί
Κατηγορία:Ευρωβουλευτές της Γερμανίας
Κατηγορία:Σελίδες με μη επιθεωρημένες μεταφράσεις
Τύρια (ποταμός)

Η **Τύρια** είναι ένα ποτάμι στο δυτικό τμήμα της Π. Ε. Ιωαννίνων στην Ήπειρο. Αποτελεί παραπόταμο του Θυάμιδος. Η πηγή του ποταμού Τύρια βρίσκεται κοντά στο χωριό Τσερίτσανα, στη δυτική πλαγιά του όρους Τόμαρος. Ρέει με βορειοδυτική κατεύθυνση. Χύνεται στο Θύαμι κοντά στη Βροσίνα.

Η Τύρια ρέει κατά μήκος των ακόλουθων χωριών: Κουμαριά, Σενίκο, Τύρια (το χωριό Τύρια πήρε το όνομα του από το ομώνυμο ποτάμι), Χίνκα, Γρανίτσα και Πολύδωρο.

Κατηγορία:Ποταμοί της Ηπείρου
Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ

Η **Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ** (γερμ. *Luise von Schleswig-Holstein-Sonderburg-Glücksburg*, 6 Ιανουαρίου 1858 - 2 Ιουλίου 1936) ήταν κόρη του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ.

## Βιογραφία
Η *Λουίζα Καρολίνα Ιουλιανή* γεννήθηκε στις 6 Ιανουαρίου 1858 στο Κάστρο Λουίσενλαντ, και ήταν το τρίτο παιδί και η δεύτερη κόρη του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ και της Αδελαΐδας του Σάουμπουργκ-Λίππε.

Στις 29 Απριλίου 1891 παντρεύτηκε τον Γεώργιο Βίκτωρα του Βάλντεκ και Πύρμοντ στο Κάστρο Λουίσενλαντ. Μαζί απέκτησαν ένα παιδί:
*τον Βίκτωρα *Βολράδο* Φρειδερίκο Αδόλφο Γουλιέλμο Αλβέρτο (1892 - 1914), πέθανε κατά τον Α΄ Παγκόσμιο Πόλεμο.

Πέθανε στις 2 Ιουλίου 1936 στο Μάρμπουργκ σε ηλικία 78 ετών.

## Τίτλοι
*6 Ιανουαρίου 1858 - 19 Δεκεμβρίου 1863: *Η Γαληνοτάτη Υψηλότητα* Πριγκίπισσα Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ
*19 Δεκεμβρίου 1863 - 29 Απριλίου 1891: *Η Υψηλότητα* Πριγκίπισσα Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ
*29 Απριλίου 1891 - 12 Μαΐου 1893: *Η Υψηλότητα* Η Πριγκίπισσα του Βάλντεκ και Πύρμοντ
*12 Μαΐου 1893 - 2 Ιουλίου 1936: *Η Υψηλότητα* Η Χήρα Πριγκίπισσα του Βάλντεκ και Πύρμοντ

## Παραπομπές
* ''Luise Prinzessin von Schleswig-Holstein-Sonderburg-Glücksburg'', Genealogics ~ Leo van de Pas continued by Ian Fettes
* ''Louise Caroline Juliana Prinzessin zu Schleswig-Holstein-Sonderburg-Glücksburg'', ww-person.com
* ''Luise Karoline Juliane von Schleswig-Holstein-Sonderburg-Glücksburg, Prinzessin zu Waldeck und Pyrmont'', geni.com
* Paul Theroff: ''Schleswig-Holstein'', Paul Theroff's Royal Genealogy Site, angelfire.com
* ''Luise, Prinzessin von Schleswig-Holstein-Sonderburg-Glücksburg'', geneall.net
* ''Waldeck'', angelfire.com


|-

Κατηγορία:Οίκος του Γκλύξμπουργκ
Κατηγορία:Γερμανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Κατηγορία:Πριγκίπισσες του Βάλντεκ και Πύρμοντ
Αλπραζολάμη

Η **αλπραζολάμη**, διαθέσιμη με την εμπορική ονομασία *Xanax*, μεταξύ άλλων, είναι βραχείας δράσης ηρεμιστικό το οποίο στην τάξη των τριαζολοβενζοδιαζεπίνων, οι οποίες είναι βενζοδιαζεπίνες συντηγμένες με ένα δακτύλιο τριαζόλης. Χρησιμοποιείται συχνά στη βραχυπρόθεσμη αντιμετώπιση των αγχωδών διαταραχών και πιο συγκεκριμένα στη διαταραχή πανικού και στη γενικευμένη αγχώδη διαταραχή. Άλλες κοινές χρήσεις περιλαμβάνουν την αντιμετώπιση της ναυτίας που προκλήθηκε από χημειοθεραπεία, σε συνδυασμό με άλλα φάρμακα. Στη γενικευμένη αγχώδη διαταραχή παρουσιάζει βελτίωση συνήθως εντός εβδομάδας. Η αλπραζολάμη συνήθως χορηγείται από το στόμα.

Συνηθισμένες παρενέργειες περιλαμβάνουν υπνηλία, κατάθλιψη, πονοκεφάλους, κόπωση, ξηροστομία και προβλήματα μνήμης. Η υπνηλία και η κόπωση μπορεί να βελτιωθούν εντός μερικών ημερών. Εξαιτίας ανησυχιών για κακή χρήση, η αλπραζολάμη δεν θεωρείται από κάποιους κατάλληλη αγωγή για την αρχική θεραπεία της διαταραχής πανικού. Συμπτώματα στέρησης ή αναπήδησης μπορεί να προκληθούν από την απότομη διακοπή, γι'αυτό και η δόση πρέπει να μειώνεται σταδιακά σε βάθος εβδομάδων ή μηνών. Άλλοι σπάνιοι κίνδυνοι περιλαμβάνουν την αυτοκτονία.  Η αλπραζολάμη, όπως και οι άλλες βενζοδιαζεπίνες, δρουν ενεργοποιώντας τον ανασταλτικό νευροϋποδοχέα GABAA.

Η αλπραζολάμη έλαβε πατέντα το 1971 και εγκρίθηκε για ιατρική χρήση στις Ηνωμένες Πολιτείες το 1981. 
Η αλπραζολάμη ανήκει στις ελεγχόμενες ουσίες και πολλές φορές υφίσταται κατάχρηση. Είναι διαθέσιμη ως γενόσημο φάρμακο. Το 2017 ήταν το 21ο φάρμακο από πλευράς αριθμού συνταγών στις Ηνωμένες Πολιτείες, με περισσότερες από 25 εκατομμύρια συνταγές.

## Παραπομπές


## Εξωτερικοί σύνδεσμοι
* Φύλλο οδηγιών Xanax

κατηγορία:Βενζοδιαζεπίνες
κατηγορία:Αζόλες
Κατηγορία:Χλωροαρένια
κατηγορία:Αγχολυτικά
Μαρία του Βάλντεκ και Πύρμοντ

Η **Μαρία** (γερμ. *Marie zu Waldeck und Pyrmont*, 23 Μαΐου 1857 - 30 Απριλίου 1882) του Οίκου του Βάλντεκ και Πύρμοντ ήταν πριγκίπισσα του Βάλντεκ και Πύρμοντ και μετέπειτα πριγκίπισσα διαδόχου της Βυρτεμβέργης.

## Βιογραφία
Η *Γεωργίνα Ερριέττα Μαρία* γεννήθηκε στις 23 Μαΐου 1857 στο Άρολσεν, και ήταν το τρίτο παιδί και η τρίτη κόρη του Γεωργίου Βίκτωρα του Βάλντεκ και Πύρμοντ, και της Ελένης, κόρης του Γουλιέλμου του Νάσσαου.

Στις 15 Φεβρουαρίου 1877 παντρεύτηκε τον Γουλιέλμο, Πρίγκιπα Διάδοχο της Βυρτεμβέργης, στο Άρολσεν. Μαζί απέκτησαν τρία παιδιά:
*Παυλίνα (1877 - 1965), παντρεύτηκε τον Γουλιέλμο Φρειδερίκο του Βιντ. Απέκτησαν 2 παιδιά.
*Ούλριχ (28 Ιουλίου - 28 Δεκεμβρίου 1880).
*θνησιγενής κόρη (24 Απριλίου 1882).

Απεβίωσε από επιπλοκές του τοκετού κατά τη γέννηση του τρίτου παιδιού της στις 30 Απριλίου 1882 στο Λούντβιχσμπουργκ σε ηλικία 24 ετών. Είναι θαμμένη στο Λούντβιχσμπουργκ.

## Τίτλοι
*23 Μαΐου 1857 – 15 Φεβρουαρίου 1877: *Η Γαληνοτάτη Υψηλότητα* Πριγκίπισσα Μαρία του Βάλντεκ και Πύρμοντ
*15 Φεβρουαρίου 1877 – 30 Απριλίου 1882: *Η Βασιλική Υψηλότητα* Πριγκίπισσα Γουλιέλμου της Βυρτεμβέργης

## Βιβλιογραφία
* Sönke Lorenz, Dieter Mertens, Volker Press (Hrsg.): *Das Haus Württemberg. Ein biographisches Lexikon.* Kohlhammer Verlag, Stuttgart 1997, , p.335
* Hansmartin Decker-Hauff: *Frauen im Hause Württemberg* DRW-Verlag, Leinfelden-Echterdingen 1997, , p.266
* Hartmut Platte: *Waldeck und Pyrmont. Geschichte eines Fürstenhauses.* Börde-Verlag, Werl 2003, ISBN 3-9806221-8-5 (*Deutsche Fürstenhäuser* 3).
* Wolfgang Hauke: *Schloss Steinfurt*. In: *Alte Burgen schöne Schlösser. Eine romantische Deutschlandreise*. Gekürzte Sonderausgabe. Das Beste, Stuttgart 1980, ISBN 3-87070-278-8, S. 40 – 41.
* *Genealogisches Handbuch des Adels* Band Fü XIX, Seite116, C. A. Starke-Verlag, Limburg, 2011
* *~The Royal House of Stuart*, London, 1969, 1971, 1976, Addington, A. C. 347
* ''Waldeck'', Online Gotha, angelfire.com
* ''Online Gotha–Bentheim'', angelfire.com

## Παραπομπές σε πηγές

Κατηγορία:Οίκος της Βυρτεμβέργης
Κατηγορία:Γερμανοί ευγενείς
Κατηγορία:Πριγκίπισσες του Βάλντεκ και Πύρμοντ
Κατηγορία:Πριγκίπισσες της Βυρτεμβέργης
Αγγλικό πρωτάθλημα ποδοσφαίρου ανδρών 2020-21

Το **Αγγλικό πρωτάθλημα ποδοσφαίρου ανδρών 2020-21 ή Πρέμιερ Λιγκ 2020-21** ήταν η 29η σεζόν της Πρέμιερ Λιγκ, του κορυφαίου ποδοσφαιρικού πρωταθλήματος στην Αγγλία από τότε που μετονομάστηκε το 1992. Η Λίβερπουλ Φ.Κ. κατέκτησε το περσινό πρωτάθλημα για 19η φορά στην ιστορία της. Η σεζόν ξεκίνησε στις 12 Σεπτεμβρίου 2020 και ολοκληρώθηκε στις 23 Μαΐου 2021. Πρωταθλήτρια αναδείχθηκε η Μάντσεστερ Σίτι για 7η φορά στην ιστορία της και 5η φορά από τότε που η διοργάνωση ονομάστηκε Πρέμιερ Λιγκ. Όπως και στο δεύτερο μισό της προηγούμενης σεζόν και λόγω της πανδημίας του Κορωνοϊού η πλειοψηφία των αγώνων έγιναν με μειωμένη ή καθόλου προσέλευση.

## Ομάδες

Είκοσι ομάδες ανταγωνίζονται στο πρωτάθλημα - οι κορυφαίες δεκαεπτά ομάδες από την προηγούμενη σεζόν και τρεις ομάδες που προωθήθηκαν από το πρωτάθλημα της Τσάμπιονσιπ. Οι νέες ομάδες αυτή τη σεζόν είναι η Λιντς Γιουνάιτεντ, η Γουέστ Μπρόμιτς Άλμπιον και η Φούλαμ ΦΚ, οι οποίες αντικαθιστούν την ΑΦΚ Μπόρνμουθ, την Γουότφορντ ΦΚ και την Νόριτς Σίτι. 

### Στάδια και τοποθεσίες
*Σημείωση: Ο πίνακας αναγράφεται με αλφαβητική σειρά.*

## Βαθμολογία

 

## Παραπομπές


Κατηγορία:Πρέμιερ Λιγκ
Μπία των Μεδίκων

Η **Μπιάνκα των Μεδίκων**, γνωστή ως **Μπία** (περ. 1537 - Φλωρεντία, 1 Μαρτίου 1542), ήταν νόθα κόρη του Δούκα της Φλωρεντίας, Κόζιμο Α΄ των Μεδίκων, που γεννήθηκε πριν από τον πρώτο του γάμο.
## Βιογραφία
Η Μπία γεννήθηκε όταν ο Κόζιμο δεν ήταν περισσότερο από δεκαέξι ετών. Η ταυτότητα της μητέρας της δεν είναι γνωστή. Λέγεται ότι ήταν μια αγρότισσα από την πόλη Τρέμπιο, όπου οι Μεδίκοι είχαν χτίσει μια από τις πρώτες βίλες τους, ενώ άλλοι δήλωσαν ότι ήταν αρχόντισσα από τη Φλωρεντία. Μόνο ο Κόζιμο και η εκ πατρός γιαγιά του κοριτσιού, Μαρία Σαλβιάτι, γνώριζαν την ταυτότητα της μητέρας του κοριτσιού, αλλά η Σαλβιάτι αρνήθηκε να το αποκαλύψει, αν και αναγνώρισε ότι η Μπία ήταν κόρη του Κόζιμο. Μεγάλωσε στο δουκάτο υπό τη φροντίδα της γιαγιάς της, με τα άλλα νόμιμα παιδιά του Κόζιμο.

Ο ιστορικός Edgcumbe Staley έγραψε ότι η νέα σύζυγος του πατέρα της, Ελεονώρα του Τολέδο, αρνήθηκε να ανεχθεί την παρουσία της στο παλάτι μετά το γάμο τους, οπότε ο Κόζιμο έστειλε τη Μπία στη Βίλλα ντι Καστέλλο. Ωστόσο, άλλες πιο αξιόπιστες αναφορές δείχνουν ότι η μητριά της «την μεγάλωσε με πολλή αγάπη». Η Μπία μοιράστηκε το δωμάτιό της με την Ιουλία των Μεδίκων, την νόθα κόρη του Αλεξάνδρου των Μεδίκων, που ήταν σχεδόν συνομήλική της. Αγαπήθηκε πολύ από τον πατέρα της. Η Μπία περιγράφηκε ως ένα αξιαγάπητο κορίτσι, ενώ η γιαγιά της την θεωρούσε "πολύ τρυφερή".

Τόσο η Μπία όσο και η Ιουλία ασθένησαν τον Φεβρουάριο του 1542. Η Ιουλία κατάφερε να αναρρώσει, αλλά η Μπία απεβίωσε τον Μάρτιο του ίδιου έτους, σε ηλικία 5 ετών. Ο θάνατός της έφερε μεγάλη θλίψη στον πατέρα της. Όταν, έξι μήνες αργότερα, γεννήθηκε η ετεροθαλής αδερφή της Μπία, Ισαβέλλα των Μεδίκων, οι σύγχρονοί του, ξέροντας πόσο τον λύπησε ο θάνατος της πρώτης του κόρης, τον συγχάρηκαν αντί να τον παρηγορήσουν, όπως συνηθιζόταν. Ο Πάολο Τζιόβο του έγραψε: "*Σε συγχαίρω για τη γέννηση του πανέμορφου κοριτσιού που σου πρόσφερε ο Θεός, για να αντικαταστήσει το άλλο που πήρε στον παράδεισο*". Η Ισαβέλλα έμοιαζε εμφανισιακά στη Μπία, καθώς είχαν τα ίδια πυρρόξανθα μαλλιά και καστανά μάτια.
## Πορτραίτο
Ο Τζόρτζιο Βαζάρι, σε κεφάλαιο αφιερωμένο στον Agnolo Bronzino, έγραψε ότι ο καλλιτέχνης απεικόνιζε τη «μικρή Μπία, νόθα κόρη του Μεγάλου Δούκα». Έτσι το πρόσωπό της έγινε ένα από τα πιο διάσημα πορτρέτα του ζωγράφου, που ήταν ο αγαπημένος του Κόζιμο. Σε αυτήν, η Μπία εμφανίζεται υπέροχα ντυμένη και στολισμένη με κοσμήματα, μαρτυρία για την πολύ υψηλή κοινωνική της θέση. Το μενταγιόν στο λαιμό της δείχνει μια χαρακτική του οικόσημου του Κόζιμο. Αποτελεί το πιο διάσημο πορτρέτο των παιδιών του Κόζιμο Α΄.

## Πρόγονοι




## Πηγές
* Murphy, Caroline: *Murder of a Medici Princess*. Estados Unidos, Oxford University Press, 2008. ISBN 0-19-531439-5
* Staley, Edgcumbe: *The Tragedies of the Medici*.
* Eisenbichler, Konrad: *The Cultural World of Eleanora Di Toledo*. Ashgate Publishing, 2004. ISBN 0-7546-3774-3
* Langdon, Gabrielle: *Medici Women: Portraits of Power, Love, and Betrayal*. University of Toronto Press, 2006. ISBN 0-8020-3825-5

## Παραπομπές


Κατηγορία:Οίκος των Μεδίκων
Έλεν Κρίστενσεν

Η **Έλεν Κρίστενσεν** (**Ellen Marie Christensen**) (1913–1998) ήταν Δανέζα νοσοκόμα και μέλος της αντίστασης, στη διάρκεια της ναζιστικής κατοχής της Δανίας, στο Β’ Παγκόσμιο Πόλεμο.
 
Το 1953 τιμήθηκε με το *Μετάλλιο Φλόρενς Νάιτινγκεϊλ* για τη συμβολή της στη διάσωση Εβραίων, αντιστασιακών και πιλότων των συμμάχων, στο Β’ Παγκόσμιο Πόλεμο.

## Βιογραφικό
Η Έλεν Κρίστενσεν γεννήθηκε στις 30 Μαρτίου 1913 και η οικογένειά της ήταν εύπορη. Αφού ολοκλήρωσε το σχολείο έγινε νοσοκόμα.

Κατά τη διάρκεια της Ναζιστικής Κατοχής της Δανίας εργαζόταν στο Νοσοκομείο Bispebjerg και ήταν μέλος της αντιστασιακής οργάνωσης Frit Danmark (Ελεύθερη Δανία). Ως μέλος της οργάνωσης συμμετείχε στη παραγωγή και διανομή παράνομων εντύπων, στη μεταφορά όπλων και εκρηκτικών και στη δημιουργία πλαστών  ταυτοτήτων για τα μέλη της αντίστασης. Μετά την έναρξη των συλλήψεων των Δανών Εβραίων, τον Οκτώβριο του 1943, στο νοσοκομείο όπου εργαζόταν κρύβονταν Εβραίοι, μέχρι να καταφέρουν να διαφύγουν στη Σουηδία.

Στις 15 Οκτωβρίου 1944 η Κρίστενσεν βρισκόταν σε ένα σπίτι στη Κοπεγχάγη με τον αντιστασιακό σύντροφό της Jørgen Haagen Schmith, ο οποίος είχε τραυματιστεί ένα μήνα νωρίτερα στη προσπάθειά του να ξεφύγει από τους Γερμανούς. Στη μάχη που ακολούθησε ο Schmith σκοτώθηκε αλλά η Κρίστενσεν κατάφερε να διαφύγει. Επειδή όμως βρέθηκε η ταυτότητά της έγιναν γνωστά τα στοιχεία της και γι’ αυτό μέχρι το τέλος του πολέμου ήταν στη παρανομία.

Μετά το πόλεμο η Έλεν Κρίστενσεν πήρε μέρος σε διάφορες αποστολές του Ερυθρού Σταυρού, αρχικά στην Ελλάδα και αργότερα στο Ισραήλ, κατά τον πόλεμο των Έξι Ημερών.

## Παραπομπές


Κατηγορία:Δανοί
Κατηγορία:Νοσηλευτές
Κατηγορία:Πρόσωπα του Α΄ Παγκοσμίου Πολέμου
Κόντρα-πλακέ

**Κόντρα-πλακέ** ονομάζεται το συγκολλημένο προϊόν του ξύλου, το οποίο φέρει περιττό αριθμό φύλλων ξύλου ή καπλαμάδων οι οποίοι συγκολλιούνται με τα "νερά" τους κόντρα το ένα στο άλλο.

thumb|300px|Κόντρα-πλακέ από ξυλεία ερυθρελάτης

Βιομηχανικά παρήχθη πρώτο, ως προιόν, στα τέλη του 19ου αιώνα και γνώρισε μεγάλη ανάπτυξη αντικαθιστώντας το συμπαγές ξύλο σε πάρα πολλές χρήσεις.

Σήμερα παράγεται σε βιομηχανικές μονάδες με χρήση ειδικών ρητινών, κυρίως UF, MUF, PF.

## Παραπομπές


Κατηγορία:Ξύλο
Κατηγορία:Προϊόντα ξύλου
Γκιλμπέρτ Σαμπόγια Σουνιέ

Ο **Γκιλμπέρτ Σαμπόγια Σουνιέ** (, γεν. στις 28 Ιουλίου 1966, Σαντ Ζουλιά ντε Λόρια) είναι Ανδορρανός πολιτικός. Διετέλεσε Υπουργός Εξωτερικών του Πριγκιπάτου από το 2011 έως το 2017 και Υπουργός Οικονομίας, Ανταγωνιστικότητας και Καινοτομίας μεταξύ 2017 και 2019. Ξεκίνησε την πολιτική του σταδιοδρομία το 1994 ως γενικός σύμβουλος με το κόμμα της Εθνικής Δημοκρατικής Ομάδας. Κατά τη διάρκεια της νομοθετικής περιόδου 1994-1996 ήταν επίσης πρόεδρος της Νομοθετικής Επιτροπής Οικονομικών. Με την πάροδο του χρόνου ηγήθηκε πολλών τοπικών πολιτικών σχηματισμών, μέχρι που το 2011 εντάχθηκε στους Δημοκράτες για την Ανδόρρα. Από τις 23 Μαρτίου έως την 1η Απριλίου 2015 διετέλεσε υπηρεσιακός αρχηγός της κυβέρνησης της Ανδόρρας. 

## Σπουδές
Το 1989 έλαβε πτυχίο στα Οικονομικά από το Πανεπιστήμιο Κοινωνικών Επιστημών στην Τουλούζη (Γαλλία) 

## Παραπομπές


|-

Κατηγορία:Αρχηγοί κυβερνήσεως της Ανδόρρας
Στρέφι Ηλείας

Το **Στρέφι** είναι οικισμός της Περιφερειακής Ενότητας Ηλείας. Διοικητικά μαζί με το Κάτω Στρέφι, ανήκουν στην Κοινότητα Στρεφίου στο χωριό αυτό βρίσκεται και ο μυκηναϊκός οικισμός της  θρυόεσσα ή θρύον όπως αναφέρεται και στην Ήλιδα του Ομήρου *αρχαιολόγος κ Σακελαρίου 1958-1959  βασιζόμενος αποκλειστικά στα φιλολογικά (την διήγηση του [[Νέστωρ|Νέστορος]] στο Λ της [[Ιλιάδα|ιλιάδας]]) και τοπογραφικά δεδομένα τοποθέτησε την θρυόεσσα ή [[Θρύον (αρχαία πόλη)|θρύον]] στο σημερινό χωριό Στρέφι αρχαίας Ολυμπίας  θέση που είχε προτείνει και ο Γερμανός φιλόλογος και αρχαιολόγος Felix Bötle 1934  να είναι σίγουρο για την ακριβή του τοποθεσία όπως αναφέρει και ο αρχαιολόγος*  στην τοποθεσία προφήτης Ηλίας του χωριου, και ανήκει στην Δημοτικής Ενότητας Αρχαίας Ολυμπίας, του Δήμου Αρχαίας Ολυμπίας και υπάγονται στην Περιφέρεια Δυτικής Ελλάδας, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

## Τοποθεσία
Το Στρέφι βρίσκεται σε υψόμετρο 82 μέτρων, στο κέντρο του Νομού Ηλείας και βόρεια του Αλφειού ποταμού. Απέχει 9 χλμ. Δ.-ΒΔ. από την Αρχαία Ολυμπία (έδρα του Δήμου) και 10 χλμ. Α. από τον Πύργο. Γειτονεύει βόρεια με τη Σμίλα, ανατολικά με το Πελόπιο και νοτιοδυτικά με τη Σαλμώνη. Δυτικά του χωριού περνά ο ποταμός Ενιπέας (Λεστινίτσα), που μετά από λίγο καταλήγει στον Αλφειό, ενώ ανατολικά και νότια ο ποταμός Κυθήριος ποταμός (ή Μάννα). Στην περιοχή "Προφήτης Ηλίας" βρίσκεται ο μυκηναϊκός οικισμός Θρύον ή Θρύον (αρχαία πόλη) ή Θρέουσσα ο όποιος αναφέρεται και στην Ιλιάδα στο Νέων κατάλογο από τον Όμηρο ίχνη καλλιέργειας ελιάς και αμπελιού υπάρχουν στην περιοχή από τον 13ο αιώνα π.Χ.   

## Πληθυσμός

## Αθλητισμός
Το 1978 ιδρύθηκε ο «Αθλητικός Όμιλος Άρης Στρεφίου» που εκπροσωπούσε το χωριό στα πρωταθλήματα της Ε.Π.Σ. Ηλείας. Το καλοκαίρι του 2013 και ενώ είχε ήδη κατακτήσει τον τίτλο στην Α2 και την άνοδο στην Α1 Κατηγορία μετονομάστηκε σε «Άρης Αρχαίας Ολυμπίας Β.Φ.Κ.», εκπροσωπώντας έτσι την ευρύτερη περιοχή της Αρχαίας Ολυμπίας. Στην πρώτη του χρονιά υπό αυτή την ονομασία και ενισχυμένος πολύ μεταγραφικά κατέκτησε και το πρωτάθλημα Α1 ΕΠΣ Ηλείας της περιόδου 2013-14 για πρώτη φορά στην ιστορία του, επικρατώντας στα πλέι οφς της Νίκης Τραγανού και προκρίθηκε στο πρωτάθλημα πρωταθλητριών ΕΠΣ, μέσω του οποίου διεκδίκησε την άνοδο στην Γ΄ Εθνική, χωρίς όμως επιτυχία. Την επόμενη χρονιά δε δήλωσε συμμετοχή στο πρωτάθλημα της Α1 Κατηγορίας, ενώ την μεθεπόμενη χρονιά, 2015-16, σε μια νέα προσπάθεια μετείχε αρχικά στην Α2 Κατηγορία αλλά στη συνέχεια αποσύρθηκε λόγω προβλημάτων και έκτοτε παρέμεινε ανενεργός.

Το καλοκαίρι του 2017 ιδρύθηκε ένα νέο σωματείο με διακριτικό τίτλο «Νέος Άρης Στρεφίου 2017» και πλήρη ονομασία «Αθλητικός Σύλλογος Νέος Άρης Στρεφίου 2017» και ξεκίνησε την πορεία του από το πρωτάθλημα Γ΄ Ε.Π.Σ. Ηλείας.

## Διοικητικές μεταβολές

### Οικισμός: Στρέφι Ηλείας

### Κοινότητα Στρεφίου Ηλείας

## Κοινοτάρχες (1979 - 1998)

## Χάρτης περιοχής


## Παραπομπές


## Εξωτερικοί σύνδεσμοι
* Δήμος Αρχαίας Ολυμπίας - Στρέφι

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κάτω Στρέφι Ηλείας

Το **Κάτω Στρέφι** ή **Φλοκαίικα** (μέχρι το 2001), είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 14 μέτρα.

## Γεωγραφία - ιστορία
Το Κάτω Στρέφι βρίσκεται στο κέντρο του νομού σε απόσταση 8 χλμ. Δ.-ΒΔ. από την Αρχαία Ολυμπία (έδρα του Δήμου) και 11 χλμ. Α. από τον Πύργο. Νότια του χωριού είναι ο Αλφειός ποταμός, δυτικά ο Ενιπέας (Λεστινίτσα) και βόρεια περνά ο χείμαρρος Μάννα που το χωρίζει από το Στρέφι. Ως ξεχωριστός οικισμός αναφέρεται επίσημα για πρώτη φορά, με την ονομασία *Φλοκαίικα* το 1981 να προσαρτάται στην τότε Κοινότητα Στρεφίου, ενώ το 2001 μετονομάστηκε σε Κάτω Στρέφι. Σύμφωνα με το Σχέδιο Καλλικράτης, μαζί με το Στρέφι αποτελούν την Κοινότητα Στρεφίου, που υπάγεται στη Δημοτική Ενότητα Αρχαίας Ολυμπίας, του Δήμου Αρχαίας Ολυμπίας και σύμφωνα με την Απογραφή του 2011, έχει πληθυσμό 180 κατοίκους.

## Διοικητικές μεταβολές

## Χάρτης περιοχής


## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Messerschmitt Me 262

thumb|250px|Ένα Messerschmitt Me 262 στο εθνικό μουσείο της αμερικανικής αεροπορίας.
To **Messerschmitt Me 262**, με παρατσούκλι *Schwalbe* (γερμανικά: *χελιδόνι*) στην έκδοση μαχητικού ή *Sturmvogel* (γερμανικά: πουλί της καταιγίδας) στις εκδόσεις μαχητικού-βομβαρδιστικού, ήταν το πρώτο λειτουργικό αεριωθούμενο μαχητικό αεροσκάφος. Ο σχεδιασμός του είχε αρχίσει πριν την έναρξη του Β΄ Παγκοσμίου Πολέμου, αλλά προβλήματα με τις μηχανές, την μεταλλουργία και καθυστερήσεις λόγω των βομβαρδισμών σήμαιναν ότι το σκάφος εντάχθηκε στο δυναμικό της Λουφτβάφε στα μέσα του 1944. Το Me 262 ήταν ταχύτερο και πιο βαριά θωρακισμένο από όλα τα μαχητικά των Συμμάχων, συμπεριλαμβανομένου του βρετανικού αεριωθούμενου Gloster Meteor. Το Me 262 ήταν ένα από τα προηγμένα σχέδια σε υπηρεσιακή χρήση κατά τη διάρκεια του Β΄ Παγκοσμίου Πολέμου και ο ρόλος του περιελάμβανε επίσης το ελαφρύ βομβαρδιστικό, αναγνωριστικό και πειραματικές νυχτερινές εκδόσεις.

Οι πιλότοι του Me 262 κατέρριψαν συνολικά 542 συμμαχικά αεροσκάφη, αν και αναφέρονται και μεγαλύτεροι αριθμοί. Οι Σύμμαχοι αντιστάθμισαν την αποτελεσματικότητά του στον αέρα επιτιθέμενοι στο αεροσκάφος στο έδαφος ή κατά τη διάρκεια της απογείωσης ή της προσγείωσης. Λόγω ελλείψεων σε στρατηγικά υλικά και σχεδιαστικούς συμβιβασμούς στον αξονικό τουρμποτζέτ κινητήρα Junkers Jumo 004 οδήγησαν σε προβλήματα αξιοπιστίας. Συμμαχικές επιθέσεις στις γραμμές τροφοδοσίας καυσίμου προς το τέλος του πολέμου μείωσαν ακόμη περισσότερο την αποτελεσματικότητά του ως μαχητικό. Η παραγωγή εντός Γερμανίας στράφηκε σε αεροσκάφη που κατασκευάζονταν ευκολότερα. Εν τέλει, η επιρροή του Με 262 στον πόλεμο ήταν αμελητέα, αποτέλεσμα της καθυστερημένης εισαγωγής του και του μικρού αριθμού που τέθηκαν σε υπηρεσία.

Ενώ η χρήση του αεροσκάφους από τους Γερμανούς τέλειωσε με τη λήξη του Β΄ Παγκοσμίου, ένας μικρός αριθμός συνέχισε να υπηρετεί με την αεροπορία της Τσεχοσλοβακίας μέχρι το 1951. Επηρέασε επίσης σημαντικά πολλά αεροσκάφη, όπως τα Sukhoi Su-9 (1946) και Nakajima Kikka. Τα Me 262 που κατέλαβαν οι μεγάλες δυνάμεις μελετήθηκαν και ελέγχθηκαν εν πτήση και τελικά επηρέασαν τον σχεδιασμό των μεταπολεμικών αεροσκαφών, όπως τα North American F-86 Sabre, MiG-15 και Boeing B-47 Stratojet. Πολλά αεροσκάφη σώζονται ως στατικά εκθέματα σε μουσεία και υπάρχουν πολλές αναπαραγωγές φτιαγμένες από ιδιώτες που χρησιμοποιούν σύγχρονους κινητήρες.

## Τεχνικά χαρακτηριστικά
*Πλήρωμα: 1
*Μήκος: 10,6 m
*Εκπέτασμα πτερύγων: 12,6 m
*Ύψος: 3,5 m
*Επιφάνεια πτέρυγας: 21,7 m²
*Κενό βάρος: 3.795 kg
*Μεικτό βάρος: 6.473 kg
*Μέγιστο βάρος απογείωσης: 7.130 kg
*Κινητήρες:  2 × Junkers Jumo 004B-1 αξονικοί τουρμποτζέτ, με 8.8 kN ώθηση έκαστος

### Επιδόσεις
*Μέγιστη ταχύτητα: 900 χλμ/ώρα
*Εμβέλεια: 1.050 χιλιόμετρα
*Ακτίνα μάχης: 5.230 χιλιόμετρα
*Μέγιστο ύψος: 11.450 μ (37.570 πόδια)
*Ρυθμός ανόδου: 20 m/s σε μέγιστο φορτίο

### Οπλισμός
* Όπλα: 4 × 30 mm MK 108 cannon
* Πύραυλοι: 24 × 55 mm (2.2 in) R4M 
* Βόμβες: 2 × 250 kg βόμβες ή 2 × 500 kg βόμβες

## Παραπομπές


## Εξωτερικοί σύνδεσμοι
* 

Κατηγορία:Αεροσκάφη του Β' Παγκοσμίου Πολέμου
Me 262
Κατηγορία:Μαχητικά αεροσκάφη
Κατηγορία:Αεριωθούμενα στρατιωτικά αεροσκάφη
Ανδρέας Β΄ της Νεαπόλεως

Ο **Ανδρέας** ήταν Βυζαντινός αξιωματούχος, δουξ της Νεάπολης από το 834 έως το 840.

Ο Ανδρέας Β΄ ήταν δούκας της Νάπολης από το 834 έως το 840. Κατά τη διάρκεια της βασιλείας του, ήταν συνεχώς σε πόλεμο με τους Λομβαρδούς και επέτρεψε στον δούκα της Γκαέτα, τον υποτελή του, να ανεξαρτητοποιηθεί.

Τον Σεπτέμβριο του 834, ο Ανδρέας  ανέτρεψε τον γαμπρό του, δούξ της Νάπολης, Λέοντα, ο οποίος ήταν στην εξουσία μόνο για έξι μήνες. Σταμάτησε αμέσως να καταβάλει το ετήσιοφόρο υποτελείας στον Πρίγκιπα Σικάρντ του Μπενεβέντο. Σε απάντηση, ο Σικάρντ πολιόρκησε τη Νάπολη από τον Μάιο έως τον Ιούλιο του 835, αλλά τέλος οι δύο πλευρές έκλεισαν ειρήνη. Το 836, πολιόρκησε ξανά τη Νάπολη παρά το σύμφωνο ειρήνης που είχαν. Ο Ανδρέας ήταν ο πρώτος που καλούσε Σαρακηνούς μισθοφόρους στην Ιταλική χερσόνησο για να τον βοηθήσουν. Υπέγραψε το *Pactum Sicardi*, σύμφωνο, με τον Λομβαρδό δούκα του Μπενεβέντο με την βοήθεια του επισκόπου Ιωάννη Δ΄.

Υποτίθεται ότι ήταν μια πενταετής ανακωχή κατά την οποία οι έμποροι των διαφόρων παράκτιων ελληνικών πόλεων ήταν ελεύθεροι να ταξιδέψουν αδιάφοροι μέσω του Πριγκιπάτου του Μπενεβέντο. Ωστόσο, ο πόλεμος συνεχίστηκε, ειδικά μεταξύ του Ανδρέα και του Σίκαρντ. Σε έναν πόλεμο του 837, ο Ανδρέας κάλεσε ξανά τους Σαρακηνούς. Μεταξύ Ιουλίου και Αυγούστου 839, ο Σικάρντ πέθανε και ο Ανδρέας, που φοβόταν πάντα τους Λομβάρδους, ζήτησε τη βοήθεια του Λοθάριου Α΄, Βασιλιά της Ιταλίας, ο οποίος έστειλε τον Κοντάρδο. Φοβούμενος τον Κοντάρδο, ο Ανδρέας του υποσχέθηκε την κόρη του Ευπραξία ως γυναίκα του, τη χήρα του Λέοντα. Ωστόσο, ανέβαλε το γάμο μέχρι, τον Μάρτιο του 840, ο Κοντάρδος ενοχλημένος τον σκότωσε, σφετερίζοντας τη θέση του, κι έγινε ο νέος δουξ.

## Πηγές
*Ghisalberti, Alberto M. *Dizionario Biografico degli Italiani: III Ammirato &ndash; Arcoleo*. Rome, 1961.
*Gwatkin, H.M., Whitney, J.P. (ed) et al. *The Cambridge Medieval History: Volume III*. Cambridge University Press, 1926.

Κατηγορία:Βυζαντινοί διοικητές της Νάπολης
Κατηγορία:Βυζαντινοί δούκες
Κατηγορία:Βυζαντινοί του 9ου αιώνα
Κατηγορία:Δούκες της Νεαπόλεως
Μάγειρας Ηλείας

*Για συνώνυμο οικισμό στην Ελλάδα δείτε το λήμμα: [[Μάγειρας Αχαΐας]]*

Ο **Μάγειρας** είναι πεδινός οικισμός της Ηλείας στην Περιφερειακή Ενότητα Ηλείας**** σε υψόμετρο 86 μέτρων, ο οποίος βρίσκεται στο κέντρο του νομού σε απόσταση 3,5 χλμ. Β.-ΒΑ. από την Αρχαία Ολυμπία και 19 χλμ. Α. από τον Πύργο. Το χωριό είναι κτισμένο στις ανατολικές όχθες του Κλάδεου ποταμού που καταλήγει λίγο νοτιότερα στον Αλφειό στην περιοχή της αρχαίας Ολυμπίας. Ως ξεχωριστός οικισμός αναφέρεται επίσημα το 1889 στο ΦΕΚ 251Α - 04/10/1889 να προσαρτάται στον τότε δήμο Ολυμπίων και το 1923 με το ΦΕΚ 172Α - 28/06/1923 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης αποτελεί την τοπική κοινότητα Μάγειρα που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 100 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Σέργιος Α΄ της Νεαπόλεως

Ο **Σέργιος** ήταν Ναπολιτάνος αριστοκράτης, δουξ της Νάπολης από το 839/840 έως το 864. Ο πρώτος της δυναστείας των Σεργίων, έως τότε το δουκάτο ήταν τμήμα της Βυζαντινής Αυτοκρατορίας, ήταν ο πρώτος που το κυβέρνησε με μεγάλη ανεξαρτησία από τον αυτοκράτορα.

Ήταν γιος του Μαρίνου, ενός ευγενή της Κούμα (Κύμη, Μεγάλη Ελλάδα), πιθανότατα ελληνικής καταγωγής, και της Ευπραξίας, οι γονείς του ήταν "από επιφανείς οικογένειες". Εάν και η προέλευση του πατέρα του παραμένει ασαφής, λόγω των ονομάτων που δίδονται στα παιδιά του Καίσαρας, Στέφανος και Γρηγόριος, πιθανότατα καταγόταν από τη μητρική του γενεαλογία από τον Στέφανο Β΄, δούκας το 754-766 και Επίσκοπος Νάπολης το 766-799, ο οποίος είχε ονομάσει τα παιδιά του Καισάριος, Γρηγόριος και Ευπραξία..

Έγινε δούκας στην θέση του σφετεριστή Κοντάρδο του οποίου η θητεία περιορίζεται σε 15 ημέρες το 839/840. Ο Σέργιος έγινε ο πρώτος αυστηρά κληρονομικός δούκας της Νάπολης και θήτευσε 25 χρόνια και τρεις μήνες και ίδρυσε τη δυναστεία των Σεργίων.

Ο Σέργιος το 840 έπρεπε να αντιμετωπίσει την Αραβική απειλή και τις επιδρομές τους στο δουκάτο.  Συγκέντρωσε το στόλο του με τα πλοία της Αμάλφι και της Γκαέτα νικά τους Σαρακηνούς στην άκρη του Λίκοσα, στον Κόλπο του Σαλέρνο. Ο Εμίρης του Παλέρμο θέλει εκδίκηση και ξεκινά μια μεγάλη αποστολή στον Κόλπο της Νάπολης. Τα στρατεύματά του φτάνουν στις πύλες του Σορέντο όπου τα πλοία τους συλλαμβάνονται από τους ανθρώπους του Σορέντο και της Νάπολης. Μετά τη λεηλασία της Ρώμης τον Αύγουστο του 846, ο στόλος της Νάπολης υπό την ηγεσία του Καισάριου, του γιου του Δούκα, εμπόδισε τους Άραβες να συνεχίσουν, και όταν επέστρεψαν τα πλοία καταστράφηκαν σε καταιγίδα.

Όταν ο ίδιος ο Καισάριος πήγε στη Ρώμη, σύναψε συμμαχία με τον Πάπα Λέωντα Δ΄. Ο Καισάριος κέρδισε στη συνέχεια άλλη μια νίκη εναντίον των Αράβων εισβολέων το 849. Η υπεροχή του Δούκα Σέργιου στους πρίγκιπες της νότιας Ιταλίας ήταν απόλυτη και ο Αυτοκράτορας Λουδοβίκος Β΄ της Ιταλίας του ζήτησε να  μεσολαβήσει να συμφιλιωθεί το Μπενεβέντο και το Σαλέρνο. Στις 8 Μαΐου 859, ο Σέργιος ξεκίνησε ξανά μια επίθεση στην Κάπουα, η οποία αποκρούστηκε. Ο Σέργιος πέθανε μετά από μια θητεία 25 ετών και 3 μηνών και τον διαδέχτηκε ο  γιο του Γρηγόριος, ο άλλος γιος του, ο Αθανάσιος, έγινε επίσκοπος Νάπολης την Ίδια στιγμή.

Ο Σέργιος παντρεύτηκε την Δροσού και απέκτησαν τους :
* Γρηγόριος, δουξ 850-870
* Καισάριος, ναύαρχος του δουκάτου
* Αθανάσιος, επίσκοπος Νάπολης
* Μαρίνος
* Στέφανος, επίσκοπος Σορέντο
* κόρη που παντρεύτηκε τον Λάντολφ της Κάπουα (πέθανε περίπου το 856)

## Παραπομπές


## Πηγές
* Jules Gay *L'Italie méridionale et l'Empire byzantin depuis l'avènement de Basile  jusqu'à la prise de Bari par les Normands (867-1071)* Albert Fontemoing éditeur, Paris 1904 636.
* Erchempert. ''Historia Langabardorvm Beneventarnorvm''. 
*  ''Sèrgio I duca di Napoli'' dans enciclopedia Treccani. Consulté le 
*  Medieval Lands: ''Dukes of Naples''

Κατηγορία:Δούκες της Νεαπόλεως
Κατηγορία:Οίκος Σεργίων της Νεαπόλεως
Κατηγορία:Βυζαντινοί δούκες
Κατηγορία:Βυζαντινοί διοικητές της Νάπολης
Κατηγορία:Βυζαντινοί του 9ου αιώνα
Βρετανική Ένωση Φασιστών

Η **Βρετανική Ένωση Φασιστών** (**ΒΕΦ**) ήταν ένα βρετανικό φασιστικό πολιτικό κόμμα που ιδρύθηκε το 1932 από τον Όσβαλντ Μόσλι. Μετονομάστηκε σε **Βρετανική Ένωση Φασιστών και Εθνικοσοσιαλιστών** το 1936 και σε **Βρετανική Ένωση** το 1937. Καταργήθηκε το 1940 αφού απαγορεύτηκε από την βρετανική κυβέρνηση μετά το ξέσπασμα του Β΄ Παγκοσμίου Πολέμου.

Η Βρετανική Ένωση Φασιστών ιδρύθηκε το 1932 προερχόμενη από την Βρετανική ακροδεξιά, μετά την εκλογική ήττα του προδρόμου του, του Νέου Κόμματος στις εκλογές του 1931. Αρχικά η ίδρυση της ΒΕΦ καλοσωρίστηκε με λαϊκή υποστήριξη, λαμβάνοντας ένα σημαντικό αριθμό υποστηρικτών. Το κόμμα υποστήριζε ότι είχε 50.000 μέλη σε κάποιο σημείο. Ο βαρώνος του τύπου λόρδος Ρόδερμερ ήταν ένας γνωστός αρχικός υποστηρικτής του κόμματος. Ωστόσο, η υποστήριξη προς το κόμμα μειωνόταν όσο το κόμμα γινόταν πιο ριζοσπαστικό. Το Συλλαλητήριο στην Ολύμπια το 1934, όπου ένας αριθμός αντιφασιστικών διαδηλωτών δέχθηκαν επίθεση από το παραστρατιωτικό σώμα της ΒΕΦ, την Φασιστική Δύναμη Άμυνας, απομόνωσαν το κόμμα από τους περισσότερους ακολούθους του. Το 1936 το κόμμα ενσωμάτωσε τον ναζιστικό αντισημιτισμό οδηγώντας σε ακόμη πιο βίαιες επιθέσεις κατά αντιφασιστών, όπως η μάχη της οδού Κέιμπλ στο Ιστ Εντ του Λονδίνου. Ο Νόμος Δημόσιας Τάξης του 1936, ο οποίος απαγόρευσε τις πολιτικές στολές και απαντούσε στην αυξανόμενη πολιτική βία, είχε μια ιδιαίτερα ισχυρή επίδραση στην ΒΕΦ της οποίας οι υποστηρικτές ήταν γνωστοί ως "μαυροπουκαμισάδες" από τις στολές που φορούσαν.

Η αυξανόμενη βρετανική εχθρότητα κατά της Ναζιστικής Γερμανίας, την οποία συχνά ο βρετανικός τύπος συνέδεε με την ΒΕΦ, συνεισέφερε περαιτέρω στην πτώση των μελών του κινήματος. Απαγορεύτηκε από την κυβέρνηση της Βρετανίας το 1940 μετά την αρχή του Β΄ Παγκοσμίου Πολέμου, ενώ υπήρχε και η υποψία ότι οι εναπομείναντες υποστηρικτές του ίσως σχηματίσουν μια φιλοναζιστική πέμπτη φάλαγγα. Αρκετά κύρια μέλη της ΒΕΦ συνελήφθησαν και κρατήθηκαν υπό τον Κανονισμό Άμυνας 18Β.

## Παραπομπές


Κατηγορία:Πολιτικά κόμματα Ηνωμένου Βασιλείου
Γιοχάννες Ωωγκώωρντ

Ο **Γιοχάννες Μόνραντ Ωωγκώωρντ** (29 Απριλίου 1928 - 23 Μαρτίου 2007) ήταν Δανός θεολόγος και ιεροκήρυκας. Ήταν καθηγητής ιεραποστολογίας στο Πανεπιστήμιο του Άαρχους και ήταν ενεργός στο Χριστιανικό Αντιδογματικό Κίνημα ως ιδρυτής του Διεθνούς Κέντρου Διαλόγου, μιας διεθνούς εκπαιδευτικής οργάνωσης που ασχολείται με ομάδες που ορίζει ως λατρευτικά καλτ (κοινωνικές ομάδες που ορίζονται από τις ασυνήθιστες θρησκευτικές, πνευματικές ή φιλοσοφικές τους πεποιθήσεις) και άλλα νέα θρησκευτικά κινήματα. 

Ο Ωωγκώωρντ είχε ταξιδέψει στην Ασία και ανησυχούσε για τον Βουδισμό και άλλες ανατολικές θρησκείες, τις οποίες ένιωθε ότι ασκούσαν επιρροή στην Ευρώπη.  Το 1973 ο Ωωγκώωρντ ίδρυσε το Κέντρο Διαλόγου, το οποίο αργότερα είχε μεγάλη επιρροή στην προώθηση μιας αρνητικής κοινής γνώμης για τις λατρείες στη Δανία και σε άλλα ευρωπαϊκά έθνη. Θεώρησε ότι η Σαηεντολογία ήταν ιδιαίτερα επικίνδυνη, αλλά αργότερα στη ζωή του δήλωσε ότι το Ισλάμ ήταν μία ακόμη μεγαλύτερη απειλή. Άλλες ανησυχίες περιελάμβαναν ομάδες Σατανισμού και Νέας Εποχής . Ο Ωωγκώωρντ συνεργάστηκε τόσο με θρησκευτικούς όσο και με κοσμικούς αντι-λατρικούς, αλλά αντιτάχθηκε στον αποπρογραμματισμό των μελών της λατρείας, καθώς ένιωθε ότι ήταν αναποτελεσματικό και συχνά αντιπαραγωγικό. Αποσύρθηκε από το Κέντρο Διαλόγου το 2002.   

## Βιβλιογραφία

* *Αποστολή, Ονομασία, Εκκλησία: Το πρόβλημα της ολοκλήρωσης τον 19ο αιώνα στη Γερμανία, Γκλήηρουπ, 1967* 
* *Αποστολές από τον Βορρά: Σκανδιναβικό Συμβούλιο Ιεραποστολής, 50 χρόνια*, συν-συγγραφέας με τον Καρλ Φ. Χαλλενκρόϊτς, Πανεπιστημιακές εκδόσεις, 1974 
* *Νέα θρησκευτικά κινήματα στην Ευρώπη*, συν-συγγραφέας με την Χέλλε Μέλντγκωωρντ, Πανεπιστημιακές Εκδόσεις Άαρχους, 1997 
* *Ταυτότητα σε σύγκρουση: κλασική χριστιανική πίστη και θρησκευτική απόκρυψη*, συν-συγγραφέας με τους Μότι Λαλ Πάνντιτ, Χέλλε Μέλντγκωωρντ, Μάικ Γκάρντε, Εκδόσεις Μουνσιράμ Μανοχαρλάλ, 1998 
* *Ο κρυμμένος τρόπος: μια μελέτη στον σύγχρονο θρησκευτικό εσωτερικό*, συν-συγγραφέας με τον Μότι Λαλ Πάνντιτ, Εκδόσεις Μουνσιράμ Μανοχαρλάλ, 2002 

## Παραπομπές


## Eξωτερικοί σύνδεσμοι
* Διεθνές Κέντρο Διαλόγου  

Κατηγορία:Δανοί
Κατηγορία:θεολόγοι
Τέρι Φοξ

Ο **Τέρι Φοξ** (**Terry Fox**, Γουίνιπεγκ, Μανιτόμπα, 28 Ιουλίου 1958 – Νιου Γουέστμινστερ, 28 Ιουνίου 1981) ήταν Καναδός ακτιβιστής που αφιέρωσε τα τελευταία χρόνια της ζωής του στην πάλη εναντίον του καρκίνου. Θεωρείται ένας από τους σπουδαιότερους πολίτες στην ιστορία της  χώρας του.

Ο Φοξ σε ηλικία μόλις 19 ετών (1977) διαγνώσθηκε με καρκίνο των οστών, κάτι που είχε, ως συνέπεια, τον θεραπευτικό ακρωτηριασμό του δεξιού του ποδιού, το οποίο εν-συνεχεία, αντικατέστησε με τεχνητό μέλος. Αρνούμενος να αποδεχτεί μοιρολατρικά τη νέα πραγματικότητα, ο Φοξ συνέλαβε την ιδέα να αγωνιστεί για τη συγκέντρωση πόρων για τη χρηματοδότηση της έρευνας κατά της νόσου από την οποία έπασχε. Ξεκίνησε ο ίδιος να διατρέχει τον Καναδά στο «Μαραθώνιο Ελπίδας» του (όπως αποκλήθηκε), στις 12 Απριλίου του 1980, από το St. John’s Newfoundland. Για περισσότερους από 4 μήνες ο Φοξ διέτρεχε έναν Μαραθώνιο την ημέρα, σαρώνοντας συνολικά μία απόσταση που υπολογίστηκε σε περισσότερα από 5.000 χιλιόμετρα. Ο Μαραθώνιός του συνεχίζεται, κάθε χρόνο, έκτοτε, με στόχο την ενίσχυση της θεραπείας κατά του καρκίνου.

## Παραπομπές


Φοξ Τερι
Φοξ Τερι
Γρηγόριος Γ΄ της Νεαπόλεως

Ο **Γρηγόριος** ήταν Ναπολιτάνος αριστοκράτης, από την οικογένεια των Σεργίων, δουξ της Νάπολης από το 839/840 έως το 864.

Ο Γρηγόριος Γ΄ ήταν ο μεγαλύτερος γιος του Σέργιου δουξ της Νάπολης, που από  το 850 τον έκανε αντιβασιλέα προετοιμάζοντας τον για αντικαταστάτη του, ενώ ο μικρότερος αδελφός του Αθανάσιος ανέβηκε στον θρόνο της επισκοπής της Νάπολης, ο άλλος αδελφός Καισάριος ανέλαβε, τη διοίκηση του στόλου και ο τελευταίος αδελφός, ο Στέφανος γίνεται επίσκοπος του Σορέντο. Αυτή η ειρηνική μεταβίβαση του θρόνου και αυτή η κατανομή των εξουσιών μεταξύ των αδελφών έρχεται σε αντίθεση με τις αναρχικές και αιματηρές διαδοχές των γειτονικών αρχηγών της Λομβαρδίας. Ο αυτοκράτορας Λοθάριος Α΄ χρησιμοποίησε επίσης τη διαμεσολάβηση του Γρηγορίου για να αποκαταστήσει την ειρήνη μεταξύ του πριγκιπάτου του Μπενεβέντο και εκείνου του Σαλέρνο.

Ο Γρηγόριος στέλνει ένα στρατό 7.000 ανδρών που διοικούσε ο αδελφός του Καισάριος για να επιτεθεί στο πριγκιπάτο της Κάπουα, όπου οι Ναπολιτάνοι ηττήθηκαν στις 8 Μαΐου 859 από τον Λάντο, το 860 ο Καισάριος συνελήφθη από τους άντρες του και στάλθηκε στην Κάπουα. Ο επίσκοπος Αθανάσιος ήταν υποστηρικτής της συμμαχίας με τον αυτοκράτορα Λουδοβίκο και όταν ο Γρηγόριος διαδέχθηκε τον πατέρα του το 864, προσπάθησε να διατηρήσει μια πολιτική ισορροπίας μεταξύ Καρολίνιας Αυτοκρατορίας, Πάπα και τη Βυζαντινή Αυτοκρατορία. Συνόδευσε τον Βασιλιά της Ιταλίας στις εκστρατείες του εναντίον της Κάπουα, του Σαλέρνο και του Αμάλφι, το 867 ανανεώνει το υποτελές του δουκάτου του έναντι του Έλληνα αυτοκράτορα Βασιλείου Α΄. Ο Γρηγόριος Γ΄ μιλούσε ελληνικά και λατινικά, προς τα μέσα της δεκαετίας 860-870 διόρισε προσωρινά τον γιο του και διάδοχο του Σέργιο ως διοικητή του Αμάλφι .

Από μια άγνωστη σύζυγο, ο Γρηγόριος απέκτησε τρία παιδιά:
* Σέργιο
* Αθανάσιο επίσκοπος της Νάπολης το 875 και μετά δούκας.
* Ιωάννης

## Παραπομπές


## Πηγές
* ''Historia Langabardorvm Beneventarnorvm''. 
*  Enciclopedia Treccani: ''Gregorio III di Napoli''
*   Medieval Lands: ''Dukes of Naples''

Κατηγορία:Δούκες της Νεαπόλεως
Κατηγορία:Οίκος Σεργίων της Νεαπόλεως
Κατηγορία:Βυζαντινοί δούκες
Κατηγορία:Βυζαντινοί διοικητές της Νάπολης
Κατηγορία:Βυζαντινοί του 9ου αιώνα
Λούβρο Ηλείας

Το **Λούβρο** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 125 μέτρα.

## Γεωγραφία - ιστορία
Το Λούβρο βρίσκεται προς τα όρια με την Περιφερειακή Ενότητα Αρκαδίας σε απόσταση 14 χλμ. Α. από την Αρχαία Ολυμπία (έδρα του δήμου) και 29 χλμ. Α. από τον Πύργο. Νοτιοδυτικά του χωριού είναι ο Αλφειός ποταμός ενώ μέσα από αυτό περνάει Η ΕΟ Ολυμπίας - Τρίπολης. Δυτικά είναι οι οικισμοί Νέα Κάμενα και ανατολικά το Βασιλάκι. Στην τοποθεσία "Καμπέρι" έχει εντοπιστεί αρχαίο λατομείο κογχυλιάτη λίθου, από το οποίο προέρχεται το μεγαλύτερο μέρος του οικοδομικού υλικού των μνημείων της Άλτεως στην αρχαία Ολυμπία και το οποίο έχει κηρυχθεί αρχαιολογικός χώρος. 

Ως οικισμός αναφέρεται από την περίοδο της τουρκοκρατίας και μετά την απελευθέρωση επίσημα το 1835 να προσαρτάται στον τότε δήμο Πίσσης. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με τον Γύρο αποτελούν την  τοπική κοινότητα Λούβρου που υπάγεται στη δημοτική ενότητα Αρχαίας Ολυμπίας του Δήμου Αρχαίας Ολυμπίας και σύμφωνα με την απογραφή 2011 ως κοινότητα έχει πληθυσμό 240 κατοίκους, ενώ ως οικισμός 229.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Πλάτανος Ηλείας

Ο **Πλάτανος** είναι οικισμός της Περιφερειακής Ενότητας Ηλείας. Διοικητικά μαζί με τον Άγιο Γεώργιο, ανήκουν στην **Κοινότητα Πλατάνου**, της Δημοτικής Ενότητας Αρχαίας Ολυμπίας, του Δήμου Αρχαίας Ολυμπίας και υπάγονται στην Περιφέρεια Δυτικής Ελλάδας, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

## Τοποθεσία
Ο Πλάτανος είναι πεδινό χωριό της Ηλείας, σε υψόμετρο 62 μέτρων, ο οποίος βρίσκεται βόρεια της Αρχαίας Ολυμπίας (έδρα του Δήμου) σε απόσταση 3 χλμ. Β.-ΒΔ. από αυτήν, ενώ ανάμεσά τους περνάει η 74η Εθνική Οδός, Πύργου - Αρχαίας Ολυμπίας - Τρίπολης.

## Ιστότοπος

* Δήμος Αρχαίας Ολυμπίας - Πλάτανος

## Πληθυσμός

## Διοικητικές μεταβολές

### Οικισμός: Πλάτανος Ηλείας

### Κοινότητα Πλατάνου Ηλείας

## Κοινοτάρχες (1979 - 1998)

## Χάρτης περιοχής


## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Φλόκας Ηλείας

Ο **Φλόκας** είναι πεδινό χωριό της Ηλείας στην Περιφερειακή Ενότητα Ηλείας**** σε υψόμετρο 60 μέτρα.

## Γεωγραφικά - ιστορικά στοιχεία
Ο Φλόκας βρίσκεται δυτικά και δίπλα της Αρχαίας Ολυμπίας, σε απόσταση 17 χλμ. Α.-ΝΑ. από τον Πύργο. Δυτικά και νότια του χωριού περνάει ο Αλφειός ενώ σε απόσταση περίπου 3 χλμ. ΝΔ. υπάρχει το ομώνυμο φράγμα. Στην ίδια κατεύθυνση, στην τοποθεσία "Πανούκλα" έχουν βρεθεί κεραμοσκεπείς τάφοι, ταφικοί πίθοι πολυάριθμα όστρακα (τέλους  4ου - αρχών 3ου π.Χ. αιω.) αργυρά δραχμή Χαλκίδος (369 - 313 π.Χ.) και έχουν εντοπιστεί βλαχοσπηλιές όπου υπάρχει λατρευτικό άντρο. *"Για αποτελεσματικότερη προστασία των αρχαιοτήτων της περιοχής"* μέρος της ευρύτερης περιοχής έχει κηρυχθεί αρχαιολογικός χώρος. Τα γύρω υψώματα συμπεριλαμβάνονται στην ευρύτερη περιοχή της Αρχαίας Ολυμπίας η οποία έχει ανακηρυχθεί Τοπίο Ιδιαίτερου Φυσικού Κάλους. Στη δυτική πλευρά του υπάρχει το ανοικτό θέατρο "Ολυμπία" 10.000 θέσεων, όπου κάθε χρόνο γίνονται παραστάσεις του Διεθνούς Φεστιβάλ Τεχνών Αρχαίας Ολυμπίας.

## Διοικητικά στοιχεία
Ως οικισμός αναφέρεται μετά την απελευθέρωση το 1835, γραμμένος *Φλώκας*, να προσαρτάται στον τότε δήμο Κυθηρίας. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Φλόκας. Σύμφωνα με το Σχέδιο Καλλικράτης αποτελεί την τοπική κοινότητα Φλόκα που υπάγεται στη δημοτική ενότητα Λασιώνος του Δήμου Αρχαίας Ολυμπίας και σύμφωνα με την απογραφή 2011 έχει πληθυσμό 406 κατοίκους.
### Πρόεδροι Κοινότητας Φλόκα
...
*1979-1998 Νίκος Καρυώτης (1938-2017) Μακροβιότερος πρόεδρος μετά τη μεταπολίτευση και μέχρι την κατάργηση της κοινότητας. Δημιουργός της πρώτης εταιρείας τυποποίησης ρυζιού στην Ελλάδα ("Ρύζι Αραπίνα", 1968) και ιδρυτής του θεάτρου Φλόκα. Απεβίωσε στις 25 Νοεμβρίου 2017.
*Ο νέος πρόεδρος απο το 2017-2024 είναι ο Γεώργιος Βλάχος ιδιοκτήτης του συνεργείου Αυτοκινήτων.

## Εξωτερικοί σύνδεσμοι

* Φράγμα Αλφειού, Φλόκας, Ηλεία στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Μάρκος Ιούλιος Αλέξανδρος

Ο **Μάρκος Ιούλιος Αλέξανδρος** (16 μ.Χ. - 44) από τον Οίκο των Αλαβάρχων ήταν πλούσιος έμπορος, διακεκριμένος Ιουδαίος της Αλεξάνδρειας.

## Βιογραφία
Ήταν ο δευτερότοκος γιος του Αλέξανδρου *αλάβαρχου* (εισπράκτορα των λιμενικών τελών) της Αλεξάνδρειας και διοικητή των εκτάσεων στην Αίγυπτο της Αντωνίας της Νεότερης. Ήταν ανιψιός του Φίλωνα του Αλεξανδρέως, που προσπάθησε να εναρμονίσει το Τορά με την Ελληνική φιλοσοφία. Αδελφός του ήταν ο Τιβέριος Ιούλιος Αλέξανδρος προκουράτωρ της Ιουδαίας και πρεφέκτος της Αιγύπτου, που είχε εγκαταλείψει τον Ιουδαϊσμό. 

Γεννήθηκε και μεγάλωσε στην Αλεξάνδρεια της Αιγύπτου. Ήταν από οικογένεια ευγενών, που ζούσε στην Αλεξάνδρεια για γενεές. Οι πρόγονοί του έζησαν την εποχή των Πτολεμαίων. Ήταν πλούσιοι και αξιοσέβαστοι· ο πάππος του (ή ο προπάππος του) από τον Οίκο των Αλαβάρχων έγινε Ρωμαίος πολίτης από τον Ιούλιο Καίσαρα. Ο Οίκος του είχε συγγενικούς δεσμούς ή κοινωνικές συνδέσεις με το ιερατείο των Ιουδαίων, τον Οίκο των Ασμοναίων, την Ηρωδιανή Δυναστεία και την Δυναστεία των Ιουλίων και Κλαυδίων στη Ρώμη.

Ο Μάρκος έλαβε, μαζί με τον αδελφό του, πλήρη εκπαίδευση. Σπούδασαν Αιγυπτιακό. Ιουδαϊκό, Ελληνικό και Ρωμαϊκό πολιτισμό, ειδικά τις παραδόσεις του Ιουδαϊσμού, τη μελέτη του Τανάκ και την Ελληνική φιλοσοφία. 

Ο πατέρας του ήταν για πολύ καιρό φίλος του Ηρώδη Αγρίππα Α΄ της Ιουδαίας. Ο Αλέξανδρος Αλάβαρχος είχε υποστηρίξει τον βασιλιά στο παρελθόν, έτσι εκείνος ήθελε να τον ανταμείψει παντρεύοντας την κόρη του Βερενίκη με τον γιο αυτού Μάρκο Ιούλιο. Όμως ο Μάρκος Ιούλιος απεβίωσε πριν τον Αύγουστο του 44. Τότε ο Ηρώδης Αγρίππας Α΄ πάντρεψε τη Βερενίκη με τον θείο της Ηρώδη της Χαλκίδας.

## Οικογένεια
Παντρεύτηκε το 41 μ.Χ. τη Βερενίκη, κόρη του Ηρώδη Αγρίππα Α΄ της Ιουδαίας. Δεν απέκτησαν απογόνους.

## Πηγές
* Evans, Katherine G. (1995). Eugene H. Lovering, Jr. (ed.). "Alexander the Alabarch: Roman and Jew" (PDF). 1995 Seminar Papers. Society of Biblical Literature: 576–594.

Κατηγορία:Εβραίοι και Ιουδαϊσμός στην Αίγυπτο
Βερενίκη (κόρη της Μαριάμνης)

Η **Βερενίκη** (γενν. μετά το 50 μ.Χ.) ήταν κόρη αξιωματούχου της Ιουδαίας.

## Βιογραφία
Ήταν κόρη του Ιουλίου Αρχελάου, γιου του Χελκία (ίσως είναι ο Χιλκίγια στα Εβραϊκά, φίλος και αξιωματούχος στην Αυλή) και της Μαριάμνης, κόρης του Ηρώδη Αγρίππα Α΄ της Ιουδαίας.

Γεννήθηκε μετά το έτος 50 μ.Χ. Όταν οι γονείς της διαζεύχθηκαν, έζησε με τη μητέρα της στην Αλεξάνδρεια.

## Πηγές
* Ciecieląg Jerzy, Polityczne dziedzictwo Heroda Wielkiego. Palestyna w epoce rzymsko-herodiańskiej, Kraków 2002, s. 76-78.
* Φλάβιος Ιώσηπος *Ιουδαϊκή Αρχαιολογία*, βιβλίο XIX κεφ. 8 & 9, βιβλίο ΧΧ κεφ. 7.1.

## Παραπομπές


Κατηγορία:Εβραίοι και Ιουδαϊσμός στην Αίγυπτο
Μαριάμνη (κόρη του Ηρώδη Αγρίππα Α΄)

Η **Μαριάμνη ΣΤ΄** (γενν. 34/35 μ.Χ.) από την Ηρωδιανή Δυναστεία ήταν πριγκίπισσα της Ιουδαίας, που παντρεύτηκε πρώτα έναν αξιωματούχο της Ιουδαίας και μετά έναν των Αλαβάρχων.

## Βιογραφία
Ήταν κόρη του Ηρώδη Αγρίππα Α΄ της Ιουδαίας και της συζύγου του Κύπρου. Αδέλφια της ήταν ο Ηρώδης Αγρίππας Β΄, η Βερενίκη και η Δρουσίλλα.

Ο πατέρας της τη μνήστευσε με τον Ιούλιο Αρχέλαο, γιο του Χελκία (μάλλον Χιλκίγια στα Εβραϊκά, που ήταν φίλος και αξιωματούχος στην Αυλή). Ο γάμος δεν είχε γίνει ως το 44 που απεβίωσε ο πατέρας της. Όταν ο αδελφός της Ηρώδης Αγρίππας Β΄ έγινε τετράρχης της Ιουδαίας το 49/50, επιτέλεσε τον γάμο.

## Οικογένεια
Παντρεύτηκε πρώτα τον Ιούλιο Αρχέλαο, γιο του Χελκία (αξιωματούχου στην Αυλή της Ιουδαίας) και είχε τέκνο:
* Βερενίκη Γ΄ γενν. μετά το 50 μ.Χ.

Περί το 65 η Μαριάμνη άφησε τον Ιούλιο Αρχέλαο και παντρεύτηκε τον Δημήτριο της Αλεξάνδρειας, από το γένος των Αλαβάρχων και είχε τέκνο:
* Αγριππίνος.

## Πηγές
* Antiquities of the Jews by Josephus Flavius, Book XIX chap.8 and 9
* Ciecieląg Jerzy, Polityczne dziedzictwo Heroda Wielkiego. Palestyna w epoce rzymsko-herodiańskiej, Kraków 2002, s. 75-77, 140.

## Αναφορές


Κατηγορία:Ηρωδιανή Δυναστεία
Ερμιόνη του Βάλντεκ και Πύρμοντ

Η **Ερμιόνη** (γερμ. *Ermine zu Waldeck und Pirmont*, 29 Σεπτεμβρίου 1827 - 16 Φεβρουαρίου 1910) του Οίκου του Βάλντεκ και Πύρμοντ ήταν πριγκίπισσα του Βάλντεκ και Πύρμοντ και μετέπειτα πριγκίπισσα του Σάουμπουγκ-Λίππε.

## Βιογραφία
Γεννήθηκε στις 29 Σεπτεμβρίου 1827 στο Μπαντ Άρολσεν, και ήταν το τρίτο παιδί και η δεύτερη κόρη του Γεωργίου Β΄ του Βάλντεκ και Πύρμοντ και της Έμμας του Άνχαλτ-Μπέρνμπουργκ-Σάουμπουργκ-Χόυμ.

Στις 25 Οκτωβρίου 1844 παντρεύτηκε τον Αδόλφο Α΄ του Σάουμπουργκ-Λίππε στο Άρολσεν. Απέκτησαν οκτώ παιδιά:
*την Ερμιόνη (1845 - 1930), παντρεύτηκε το Μαξιμιλιανό της Βυρτεμβέργης. Δεν απέκτησαν παιδιά.
*το Γεώργιο (1846 - 1911), παντρεύτηκε τη Μαρία Άννα της Σαξονίας-Αλτεμβούργου. Απέκτησαν 9 παιδιά.
*τον Πέτρο *Χέρμαν* (1848 - 1928).
*την *Έμμα Φρειδερίκη* Ίντα (1850 - 1855).
*την Ίντα (1852 - 1891), παντρεύτηκε τον Ερρίκο ΚΒ΄ Ρόυς του Γκράιτς. Απέκτησαν 6 παιδιά.
*τον Όθωνα Ερρίκο (1854 - 1935), παντρεύτηκε την Άννα φον Κούπεν. Απέκτησαν 3 παιδιά.
*τον *Αδόλφο* Γουλιέλμο Βίκτωρα (1859 - 1917), παντρεύτηκε τη Βικτωρία της Πρωσίας. Δεν απέκτησαν παιδιά.
*την *Έμμα Ελισάβετ* Ματθίλδη Αυγούστα Αγνή (1865 - 1868).

Πέθανε στις 16 Φεβρουαρίου 1910 σε σε ηλικία 82 ετών. Είναι θαμμένη στην Εκκλησία της Αγίας Μαρτίνης στο Στατχάγκεν.

## Τίτλοι
*29 Σεπτεμβρίου 1827 – 25 Οκτωβρίου 1844: *Η Γαληνοτάτη Υψηλότητα* Ερμιόνη του Βάλντεκ και Πύρμοντ
*25 Οκτωβρίου 1844 – 21 Νοεμβρίου 1860: *Η Γαληνοτάτη Υψηλότητα* Η Κληρονομική Πριγκίπισσα του Σάουμπουργκ-Λίππε
*21 Νοεμβρίου 1860 – 8 Μαΐου 1893: *Η Γαληνοτάτη Υψηλότητα* Η Πριγκίπισσα του Σάουμπουργκ-Λίππε
*8 Μαΐου 1893 – 16 Φεβρουαρίου 1910: *Η Γαληνοτάτη Υψηλότητα* Η Χήρα Πριγκίπισσα του Σάουμπουργκ-Λίππε

## Παραπομπές
* Köbler, Gerhard (1988). *Historisches Lexikon der deutschen Länder*. Munich: Verlag C. H. Beck. p. 639. ISBN 3-406-33290-0.
* Marlene A. Eilers, *Queen Victoria's Descendants* (Baltimore, Maryland: Genealogical Publishing Co., 1987), page 163.
* C. Arnold McNaughton, *The Book of Kings: A Royal Genealogy*, in 3 volumes (London, U.K.: Garnstone Press, 1973), volume 1, page 234.
* *~The Royal House of Stuart*, London, 1969, 1971, 1976, Addington, A. C. 344.
* ''Hermine Prinzessin zu Waldeck und Pyrmont'', Genealogics ~ Leo van de Pas continued by Ian Fettes
* ''Hermine von Waldeck-Pyrmont, Prinzessin zu Schaumburg-Lippe'', geni.com
* ''Prinzessinnen von Waldeck'', geneall.net
* Schaumburg-Lippe Genealogy
* ''Waldeck'', angelfire.com


Κατηγορία:Γερμανοί ευγενείς
Κατηγορία:Πριγκίπισσες του Βάλντεκ και Πύρμοντ
Κατηγορία:Πριγκίπισσες της Γερμανίας
Κατηγορία:Πριγκίπισσες του Σάουμπουργκ-Λίππε